RSP ปี 61 คาดกำไรพลิกโตจากกำลังซื้อฟื้น-เพิ่มช่องจำหน่ายแนะซื้อเป้า 8.50 บ.
RSP ปี 61 คาดกำไรพลิกโตจากกำลังซื้อฟื้น-เพิ่มช่องจำหน่ายแนะซื้อเป้า 8.50 บ.
26 ก.พ. 2561

บล.เออีซี ระบุในบทวิเคราะห์วันนี้(26ก.พ.) ว่า บริษัท ริช สปอร์ต จำกัด (มหาชน) หรือ RSP คาดปี 61 จะมีกำไรสุทธิพลิกโต 25.2%YoY สู่ระดับ 283 ล้านบาท โดยแม้คาดอัตรากำไรขั้นต้นจะลดลงที่ 51.7% จาก 52.1% ด้วยผลจากต้นทุนขายของ Converse ที่คาดเพิ่มขึ้นจากการสั่งซื้อสินค้าจาก Converse โดยตรงแทนการผลิตเองตลอดทั้งปีนี้
แต่อย่างไรก็ดีปัจจัยลบดังกล่าวคาดถูกกลบด้วยปัจจัยสนับสนุนดังนี้ 1) ยอดขายที่คาดโต 17.1%YoY หลังคาดกำลังซื้อฟื้นตัวหลังดัชนีความเชื่อมั่นผู้บริโภคในอนาคตประจำเดือนม.ค. เพิ่มขึ้นที่ระดับ 90.8 โดยปรับตัวดีขึ้น 6 เดือนติดต่อกัน อีกทั้งจะเริ่มรับรู้ยอดขายเต็มปีจากการจำหน่าย PONY บวกกับ ในปีนี้คาด RSP จะเพิ่มจำนวนร้านค้าปลีกและเคาน์เตอร์อีก 25 ร้านเพื่อจำหน่าย Converse และ PONY จากปัจจุบัน (ธ.ค.60) มีร้านค้าปลีกและเคาน์เตอร์จำหน่ายหน่าย 159 และ 40 ร้าน ตามลำดับ และ 2) SG&amp;A/Sales คาดลดลงเป็น 27.1% จาก 29.7% ในปี 2560 ด้วยผลประหยัดต่อขนาด
ยังมีมุมมองเชิงบวกต่อ RSP จากการขยายสาขาอย่างต่อเนื่อง (Organic Growth) บวกกับมีแผนเพิ่มแบรนด์สินค้าใหม่ในทุก 1-2 ปี (Inorganic Growth) คาดหนุนผลดำเนินงานโตต่อเนื่อง
นอกจากนี้ RSP ได้เริ่มขยายตลาดในต่างประเทศโดยเริ่มเปิดเคาน์เตอร์จำหน่าย Converse และ PONY ที่กัมพูชาเมื่อวันที่ 10 ก.พ.61 ซึ่งยังไม่รวมอยู่ในประมาณการ ทั้งนี้ราคาหุ้นปัจจุบันมี Upside 22.3% จากมูลค่าพื้นฐานปี 2561 ที่ 8.50 บาท ซึ่งอิงค่าเฉลี่ย PER บริษัทที่จำหน่ายแบรนด์รองเท้าระดับโลก (Nike, Adidas, Onitsuka Tiger) ที่ 23.2x และมีเงินปันผลจ่ายจากกำไรปี 2560 หุ้นละ 0.15 บาท คิดเป็น Div. Yield 2.16% (XD 2 พ.ค. และจ่ายปันผล 7 พ.ค.นี้) ดังนั้นจึงคงแนะนำ “ซื้อ”
 